Diari Oficial de la Generalitat Valenciana


Sumari del DOGV 2085, del 13-08-1993 (1993/828934)

DECRET 112/1993, de 26 de juliol del Govern Valencià, pel qual es modifica l'article 5.2 del Decret 35/1988, de 21 de març que regula els convenis d'encàrrec de gestió que celebre la Conselleria d'Obres Públiques, Urbanisme i Transports amb l'Institut Valencià d'Habitatge, SA i d'altres empreses publiques.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1993/07/26/112/dof/vci/html**

### Dades del document

Número de DOGV
:   2085

Data del DOGV
:   13-08-1993

Secció del DOGV
:   DISPOSICIONS GENERALS

Número del document
:   1993/828934


Data del document
:   26-07-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Anàlisi jurídica

Decret 112/1993, de 26 de juliol, del Govern Valencià, pel qual es modifica l'article 5.2 del Decret 35/1988, de 21 de març, que regula els convenis d'encàrrec de gestió que celebre la Conselleria d'Obres Públiques, Urbanisme i Transports amb l'Institut Valencià d'Habitatge, SA i d'altres empreses públiques.  
El Decret 35/1988, de 21 de març, del Govern Valencià, regula el procediment especial de contractació d'obres, serveis i subministraments per part de la Conselleria d'Obres Públiques, Urbanisme i Transports mitjançant la celebració de convenis d'encàrrec de gestió que celebre la Conselleria d'Obres Públiques, Urbanisme i Transports amb l'Institut Valencià d'Habitatge, SA i d'altres empreses públiques.  
En l'article 5.2 s'estableix que en aquests convenis podran incloure's clàusules de revisió de preus que es regularan per la legislació de contractes de l'Estat, si bé l'aplicació es realitzarà sobre les certificacions de files i conformement a la mitjana aritmètica dels índexs mensuals del període comprés entre aquests; sense perjudici dels pagaments a compte compresos en les certificacions de fites a càrrec del fons de provisió per a revisió de preus.  
L?experiència ha posat de manifest les dificultats d'aplicació del procediment de revisió indicat, sobretot tenint en compte que es puguen efectuar pagaments parcials sense que les fites i percentatges corresponents s'hagen conclòs, cosa que justifica l'oportunitat de reformar aquest precepte, al mateix temps que se simplifica el règim de justificació de les despeses fetes per revisió de preus, amb l'establiment de l?abast màxim d'aquesta, sense interferir en el contingut de la contractació realitzada per la societat titular de l'encàrrec.  
Per tot això, escoltat l'Institut Valencià d'Habitatge, SA, a proposta del conseller d'Obres Publiques, Urbanisme i Transports, i després de la deliberació del Govern Valencià, en la reunió del dia 26 de juliol de 1993,  
DECRETE  
Article únic  
Es modifica el paràgraf 2 de l?article 5 del Decret 35/1988, de 21 de març, del Govern Valencià, que tindrà aquesta redacció:  
«Els convenis d'execució d'obres podran establir clàusules per a la revisió de preus. En els supòsits en què la societat preveja la revisió de preus en els contractes que celebre, la justificació de les despeses reconegudes a l?empresa constructora es realitzarà mitjançant els oportuns pressupostos addicionals de revisió o en la liquidació final del conveni. L?import no podrà excedir del que resulte d'aplicar el que disposa la legislació de contractes de l'Estat.»  
DISPOSICIO TRANSITORIA  
El que disposa el present decret es podrà aplicar a la revisió de preus, corresponent als convenis d'encàrrec de gestió celebrats amb l?Institut Valencià d'Habitatge, SA que es troben en vigor; en aquest supòsit, la data d'inici per al càlcul de la revisió serà la d'aprovació del projecte d'execució, si així s'haguera pactat amb l?empresa constructora.  
DISPOSICIO FINAL  
El present decret entrarà en vigor el dia de la publicació en el Diari Oficial de la Generalitat Valenciana.  
València, 26 de juliol de 1993  
El President de la Generalitat Valenciana,   
JOAN LERMA I BLASCO  
El Conseller d'Obres Públiques, Urbanisme i Transports,   
EUGENIO BURRIEL DE ORUETA


Còpia Permalink ELI